Julen er højsæson for dekorationer og stearinlys, men med det følger også en mere kedelig højsæson - nemlig for antallet af brande i private hjem. På en fireårig periode fra 2013 til 2017 slukkede brandvæsnet i gennemsnit 459 brande i private hjem i december. Derfor er der altså god grund til at holde et vågent øje med adventskransen og juledekorationen, så du ikke bliver endnu et nummer i statistikken. Beredskabsstyrelsen har lavet fem gode råd, der kan være med til at sikre, at du ikke kommer galt afsted, når du tænder levende lys i dit hjem og laver julemad i køkkenet. "Happy fires" giver endnu flere brande De gennemsnitlige 459 brande i december dækker dog kun over de brande, som brandvæsenet bliver kaldt ud til. Såkaldte "happy fires", der er mindre brande, som folk selv håndterer og slukker uden assistance fra brandvæsenet, er ikke talt med. En undersøgelse foretaget af TrygFonden og Beredskabsstyrelsen i 2017 viser, at ca. 45.000 danskere årligt oplever en ”happy fire” i hjemmet. - Hvis man medtager antallet af happy fires svarer det til, at der hvert år er mere end 5.500 brande i december måned i private hjem eller ca. 1.500 flere brande end gennemsnittet. I julemåneden er der ekstra gang i de levende lys og i køkkenet. Derfor er det vigtigt, at både voksne og børn kender de typiske brandfarer i hjemmet og husker et par snusfornuftige råd. Der skal ikke meget til for at nedbringe risikoen for brand i hjemmet markant , siger forebyggelsesekspert i Beredskabsstyrelsen, Mads Dalgaard. Aalborg har flest brande i private hjem På baggrund af brandvæsenets udrykninger fra 2013 til 2017 har Beredskabsstyrelsen lavet en opgørelse over antallet af brande i de enkelte i kommuner. I Nordjylland topper Aalborg Kommune med gennemsnitligt 15 brande i december, mens Hjørring Kommune er det sted med næstflest brande. Her har brandvæsnet måtte rykke ud til i gennemsnit seks brande de seneste fire år. I den anden ende af tabellen toppper Læsø Kommune med gennemsnitligt nul brande i december, mens Jammerbugt Kommune kommer lige efter med to brande. Kilde: Beredskabsstyrelsen

Referat:
December er højsæson for brande i private hjem. Beredskabsstyrelsen giver her fem gode råd til, hvordan du undgår at få brug for brandvæsenet.